|  |  |
| --- | --- |
|  | **«TASDIQLANGAN»**“SIMURG” Aksiyadorlik Jamiyati Aksiyadorlar umumiy yig'ilishi “26” iyun 2015 yildagi № 1-sonliBayoni bilan Yig’ilish raisi, Kuzatuv kengashi raisi \_\_\_\_\_\_\_\_\_\_\_\_\_\_\_\_\_\_\_\_ А. G. Popovkin |

“SIMURG” Aksiyadorlik Jamiyati

Ijroiya organi – Boshqaruv to’g’risidagi Nizomi

**Toshkent sh. – 2015 y.**

**MUNDARIJA.**

1. Umumiy qoidalar.
2. Boshqaruv organi vakolati, huquq va majburiyatlari.
3. Boshqaruv organi vakolatini tugatish va uni qayta saylash (tayinlash).
4. Boshqaruv organining javobgarligi.
5. Xulosa qoidalari.
6. **UMUMIY QOIDALAR.**
	1. Mazkur Nizom O’zbekiston Respublikasining “Aksiyadorlik Jamiyatlari va aksiyadorlar huquqlarini himoya qilish to’g’risida”gi Qonun (bundan buyon matnda Qonun deb yuritiladi) hamda "SIMURG" Aksiyadorlik Jamiyati  (bundan buyon matnda Jamiyat deb yuritiladi) Nizomiga muvofiq ishlab chiqilgan.
	2. Mazkur Nizom Aksiyadorlik Jamiyatining ijroiya organi — Boshqaruvning maqomi, vakolat doirasi va faoliyatini tashkil etish tartibini, Boshqaruv ishini, uning a’zolarini saylash (tayinlash), shuningdek ularning huquq va majburiyatlarini belgilaydi.
	3. Jamiyat joriy faoliyatini boshqarish boshqaruv organi-direktori hisoblanadi va boshqaruv organi-direktori tomonidan amalga oshiriladi.
	4. Boshqaruv organi-direktor Jamiyat Kuzatuv kengashiga va Aksiyadorlar umumiy yig’ilishi oldida hisobot beradi.

**II. BOSHQARUV ORGANI-DIREKTOR VAKOLATI, HUQUQ VA MAJBURIYATLARI.**

* 1. Boshqaruv organining vakolatiga Kompaniyaning kundalik faoliyatiga rahbarlik qilishga doir barcha masalalar kiradi, Aksiyadorlar umumiy yig’ilishining yoki Jamiyat Kuzatuv kengashining vakolat doirasiga kiritilgan masalalar bundan mustasno.
	2. Boshqaruv organi Aksiyadorlar umumiy yig’ilishining va Jamiyat Kuzatuv kengashining qarorlari bajarilishini tashkil etadi.
	3. Boshqaruv organi vakolatlari:
* Kuzatuv kengashi va Aksiyadorlarning umumiy yig’ilishi hal qilishi uchun olib chiqiladigan masalalarni ko’rib chiqish;
* Jamiyat Nizomiga o’zgartirish va qo’shimchalar kiritish bo’yicha takliflar ishlab chiqish;
* Jamiyatning ichki me’yoriy hujjatlarini ishlab chiqish;
* Jamiyatning affillangan shaxslar bilan ko’zda tutilayotgan bitimlar tuzishni o’rganish;
* Jamiyat aksiyadorlarining arz va e’tirozlarini ko’rib chiqish;
* Jamiyatga sud da’volari taqdim qilinishi bilan bog’liq masalalarni ko’rib chiqish;
* Jamiyatning yillik biznes-rejalari loyihalarini ishlab chiqish;
* Jamiyatning istiqbol rivojlanishining asosiy yo’nalishlari loyihasini ishlab chiqish;
* Jamiyat faoliyatini takomillashtirish bo’yicha takliflar ishlab chiqish;
* marketing tadqiqotlarni o’tkazish;
* Jamiyat joriy faoliyatining Qonun hujjatlarida nazarda tutilgan boshqa masalalarini ko’rib chiqish.
	1. Boshqaruv organi-direktor Jamiyat faoliyatining barcha masalalarini mustaqil ravishda hal qiladi, Aksiyadorlar umumiy yig’ilishining yoki Jamiyat Kuzatuv kengashining vakolat doirasiga kiritilgan, shuningdek Jamiyat Boshqaruvi tomonidan qaror qabul qiladigan masalalar bundan mustasno.
	2. Boshqaruv organi-direktor huquqlari:
* Aksiyadorlik Jamiyati nomidan ishonchnomasiz ish yuritish, boshqa tashkilotlar va organlar bilan o’zaro munosabatlarda Jamiyat manfaatlarini ifoda etish;
* Kuzatuv kengashi roziligi bilan maslahatchi sifatida uning faoliyatida ishtirok etish;
* Jamiyat Kuzatuv kengashi roziligi bilan boshqa tashkilotlar boshqaruv organlarida vakolatlarini o'tkazish;
* Jamiyat hamda boshqa tashkilot va korxona mijozlari bilan bitimlar tuzish va shartnoma imzolash;
* Jamiyat nomidan hujjatlarni imzolash;
* O’z vakolat doirasida Jamiyat mol-mulk va pul mablag’larini tasarruf etish;
* Xodimlar tarkibini aniqlash va tasdiqlash;
* Xodimlarni ishga qabul qilish, mehnat shartnomasini tuzish va bekor qilish, ularga intizomiy choralarni qo’llash, mehnat va ijro intizomi rad etilishini ta’minlash;
* O’zbekiston Respublikasi mehnat Qonunchiligiga va me’yoriy hujjatlarga muvofiq Jamiyat xodimlariga ish haqi (barcha bunaklar, mukofotlar)ni belgilash;
* Jamiyat xodimlarining tarkibiy bo’linmalari haqidagi Nizomini va Jamiyat xodimlarining ish tavsiflarini tasdiqlash;
* Jamiyat nomidan ishonchnomalar berish;
* Jamiyat barcha xodimlari uchun majburiy ko'rsatmalar, buyruqlar va farmoyishlar berish;
* Rag’batlantirish;
* Aksiyadorlar umumiy yig'ilishi yoki Kuzatuv kengashi tomonidan tasdiqlangan ichki me'yoriy hujjatlardan tashqari Jamiyat ichki me'yoriy hujjatlarini tasdiqlash;
* Jamiyat bank va boshqa moliyaviy hujjatlarda birinchi imzo huquqi bilan hisob, valyuta va bank hisoblarini ochish;
* Qonun hujjatlari, Jamiyat Nizomi va mehnat shartnomasiga muvofiq boshqa huquqlar.

2.6. Boshqaruv organi-direktor majburiyatlari:

* Mazkur Nizomga, ish tavsifiga, boshqaruv organi bilan tuzilgan mehnat shartnomasi shartlariga, Jamiyat Aksiyadorlar umumiy yig’ilishi va Kuzatuv kengashi qarorlariga asosan vakolatlari doirasida bo’lgan o’z vazifalarini bajarish;
* Jamiyat Aksiyadorlar umumiy yig’ilishi va Kuzatuv kengashi qarorlari ijrosini ta’minlash;
* Jamiyat Kuzatuv kengashiga Jamiyat faoliyatiga doir masalalarning ichki me’yoriy hujjatlarini belgilangan tartibda ko’rib chiqish;
* Har yili Jamiyat moliyaviy yilining yakunlari bilan moliyaviy-xo’jalik faoliyati natijalariga doir Aksiyadorlar yillik umumiy yig’ilishi oldida hisobot berish;
* Jamiyat yillik biznes-rejani bajarilishi yuzasidan har chorakda Jamiyat Kuzatuv kengashiga hisobot berish;
* Aksiyadorlarning amaldagi qonun hujjatlari bilan nazarda tutilgan axborotlarni olish, Aksiyadorlarning umumiy yig’ilishida ishtirok etish, dividendni hisoblash va to’lash bo’yicha barcha huquqlariga rioya qilish;
* Jamiyat mol-mulki va pul mablag’lari bilan Qonunchilik hamda Jamiyat ichki me’yoriy hujjatlariga asosan belgilangan tartibda foydalanish;
* Jamiyat bilan bitimlar, shartnomalar, kelishuvlar tuzish;
* Jamiyat nomidan ishonchnoma berish;
* O’zbekiston Respublikasi banklarida Jamiyat hisob raqamlarini va boshqa hisob raqamlarini ochish;
* Jamiyat buxgalteriya hisobi va hisobotini tashkil qilishni, tegishli organlarga Jamiyatning har yilgi hisobot va boshqa moliyaviy hisobotlarni, shuningdek aksiyadorlarga, kreditorlarga, Jamiyat rasmiy veb-saytida va ommaviy axborot vositalarida Jamiyat to’g’risidagi ma’lumotlarni o’z vaqtida taqdim qilish;
* Jamiyat faoliyati borasidagi xizmat yoki tijorat siri bo’lgan axborotlarni oshkor etmaslik va sir saqlanishini ta’minlash;
* Jamiyat Kuzatuv kengashi, Taftish komissiyasi yoki Jamiyat auditorlik tashkilotlarning talablariga muvofiq Jamiyatning moliyaviy-xo’jalik faoliyati to’g’risidagi hujjatlarni qarshiliklarsiz taqdim qilish;
* Tegishli organlarg davlat statistika hisobotini to’liq va o’z vaqtida taqdim qilinishini ta’minlash;
* Xodimlar tarkibini tasdiqlash, bu tarkibni malakali xodimlar bilan ta’minlash;
* Ishchi xodimlar bilan shartnoma (kelishuvlar) tuzish va mehnat shartnomasini bekor qilish (tugatish) haqida qaror qabul qilish;
* Filial va vakolatxonalarida rahbarlarni tayinlash;
* Jamiyatning barcha mansabdor shaxslar va xodimlar uchun majburiy bo'lgan, ko'rsatmalar va o'z vakolati doirasidagi masalalar bo'yicha boshqa hujjatlarni tasdiqlash, buyruq va farmoyish berish;
* Jamiyat shartnomasi majburiyatlarining bajarilishini ta'minlash;
* Jamiyat xodimlariga Qonun hujjatlarida nazarda tutilgan intizomiy choralarni qo’llash;
* Xodimlarni taqdirlash to’g’risidagi Nizomini tasdiqlash, Jamiyat xodimlarining da’vatiga ko’ra ish haqi, mukofotlar, ish haqiga qo’shimcha to’lovlarni belgilash, hamda Jamiyat xodimlarini ijtimoiy muhofaza qilish maqsadida tovon to’lovlarini belgilash;
* Jamiyat faoliyatida huquqiy talablarga, Jamiyat Nizomiga, mazkur Nizomga va Jamiyatning boshqa ichki hujjatlarga rioya qilish;
* Qonunchilikka asosan Jamiyat joriy faoliyatidagi masalalarni hal qilish.

2.7. Boshqaruv organi-direktor Jamiyatning affillangan shaxsi hisoblanadi.

2.8. Boshqaruv organi-direktor Jamiyatning imkoniyatlari (mulkiy yoki nomulkiy huquqlar, xo’jalik faoliyati sohasidagi imkoniyatlar, Jamiyatning faoliyati va rejalari to’g’risidagi axborot)dan shaxsiy boylik orttirish maqsadida foydalanish huquqiga ega emas.

**III. BOSHQARUV ORGANI-DIREKTOR VAKOLATINI TUGATISH VA UNI QAYTA SAYLASH (TAYINLASH).**

3.1. Jamiyatning Boshqaruv organi-direktorni saylash (tayinlash) va uning vakolatlarini muddatidan ilgari tugatish Jamiyat Kuzatuv kengashi qaroriga ko’ra amalga oshiriladi.

3.2. Jamiyat Boshqaruv organi-direktorni tayinlash to'g'risidagi qarori qabul qilinishi xorijiy menejerlar ishtirokida tanlov asosida amalga oshirilishi mumkin.

3.3. Boshqaruv organi-direktor lavozimidagi nomzod jinoiy javobgarlikka tortilish faktlarini Jamiyatga xabar berishi shart.

3.4. Direktor lavozimidagi nomzodlar o’z nomzodlarini ko’rish uchun Kuzatuv kengashi yig’ilishida ishtirok etishi mumkin.

3.5. Jamiyat Boshqaruv organi-direktori lavozimidagi nomzodlarni ko’rib chiqish va Jamiyat Kuzatuv kengashi qarorini qabul qilish shaxsiy tartibda amalga oshiriladi.

3.6. Boshqaruv organi-direktorni saylash (tayinlash) to’g’risidagi qaror Kuzatuv kengashi yig’ilishida ishtirok etgan oddiy ko’p sonli Kuzatuv kengashi a’zolarining ovozi bilan qabul qilinadi.

3.7. Kuzatuv kengashi tomonidan Boshqaruv organi-direktorni saylash (tayinlash) qarorini qabul qilingandan keyin direktor bilan har yili mehnat shartnomasini uzaytirish yoki bekor qilish qarori asosida 1 (bir) yil muddatga mehnat shartnomasi tuziladi.

Kuzatuv kengashi Raisi yoki Jamiyat Kuzatuv kengashi vakolatli vakili tomonidan Jamiyat nomidan shartnoma imzolaniladi. Jamiyat Boshqaruv organi-direktori bilan tuzilgan shartnomada Boshqaruv organi-direktorning majburiyatlari doirasida bo’lgan Jamiyat faoliyatini oshirish va Jamiyat yillik biznes-rejasi yuzasidan Aksiyadorlar umumiy yig’ilishi hamda Jamiyat Kuzatuv kengashiga hisobot berishi kerak.

3.8. Boshqaruv organi-direktori Qonunda, Jamiyat Nizomoida, mazkur Nizomda, ish ko’rsatmasida, u bilan tuzilgan mehnat shartnomasining shartlarida, Jamiyat Aksiyadorlar umumiy yig’ilishi va Kuzatuv kengashida belgilangan vakolatlari doirasida ish olib boradi.

3.9. Jamiyat Nizomiga asosan yalpi buzilishi sodir etganda yoki Jamiyatga o’z xatti-harakatlari bilan zarar yetkazganda, shartnoma shartlarini buzganda yoki Jamiyat yillik biznes-rejasi tasdiqlangan parametrlarini amalga oshirish bajarilmaganda Jamiyat Kuzatuv kengashi tomonidan Boshqaruv organi-direktorning vakolatlarini erta tugatish (bekor qilish) huquqiga ega.

3.10. Jamiyat Kuzatuv kengashi tomonidan Boshqaruv organi-direktori vakolatlarini tugatish to’g’risida qaror qabul qilingan bo’lsa, unda Jamiyat Boshqaruv organi-direktori vakolatini boshqa shaxsga topshirish yoki keyingi Jamiyat Kuzatuv kengashi yig’ilishigacha vaqtincha vazifasini bajaruvchi Boshqaruv organi-direktori masalasini ko’rib chiqish uchun qoldiriladi.

**IV. BOSHQARUV ORGANINING JAVOBGARLIGI.**

4.1. Jamiyat Boshqaruv organi-direktori o’z huquqlari va vazifalarini bajarishda Jamiyat va uning aksiyadorlari manfaatlarini ko’zlab ish qilishi lozim, Qonunda belgilangan tartibda javobgar hisoblanadi.

4.2. Jamiyatning joylashtirilgan aksiyalarining 1% (bir foiz)idan kam bo’lmagan aksiyasi egasi hisoblangan Jamiyat yoki aksiyador (aksiyadorlar) Jamiyatga yetkazilgan zararlarni qoplash uchun Jamiyat Boshqaruv organi-direktoriga nisbatan da’vo bilan sudga murojaat qilish huquqiga ega.

4.3. Boshqaruv organi-direktor Jamiyat tomonidan tuzilayotgan bitimlarda affillangan ekanliklari to’g’risidagi axborotni sir tutganliklari uchun javobgar hisoblanadi.

4.4. Boshqaruv organi-direktor unga xizmat mavqei bilan berilgan huquqlardan o’zlari mehnat yoki qarindoshlik munosabatlarida bo’lgan yuridik va jismoniy shaxslarning maqsadlari va manfaatlari yo’lida foydalanmasliklari zarur.

4.5. Jamiyat Boshqaruv organi-direktor Jamiyat mol-mulkini tasarruf qilishdan shaxsiy foyda ko’rish bo’yicha harakatlarga yo’l qo’ymasligi zarur.

4.6. Jamiyat Boshqaruv organi-direktor o’z vazifalarini bajarmaganligi yoki zarur darajada bajarmaganligi natijasida Jamiyatga yetkazilgan zarar uchun qonun hujjatlarida belgilangan tartibda Jamiyat oldida javobgar bo’ladi.

**V. XULOSA QOIDALARI.**

5.1. Mazkur Nizom aksiyadorlar umumiy yig’ilishi tomonidan tasdiqlangan paytdan boshlab kuchga kiradi.

5.2. Mazkur Nizomda Qonun hujatlariga hamda Jamiyat Nizomiga asosan o’zgartirishlar yoki qo’shimchalar kiritilishi mumkin.

5.3. Mazkur Nizomdagi kiritilgan o’zgartirishlar yoki qo’shimchalar aksiyadorlar umumiy yig’ilishi tomonidan tasdiqlangan kundan boshlab kuchga kiradi.